29/06/2022 | Administración LocalMunicipal
A Coruña
Alcaldía
Decreto designación coordinadores Obxectivos Temáticos Eidus Coruña

ANUNCIO Decreto da Alcaldía A Alcaldía-Presidencia, con data 17 de xuño de 2022, ditou a seguinte RESOLUCIÓN DEC/AYT/4495/2022: “RESOLUCIÓN Vista as diferentes iniciativas formuladas polas áreas de goberno municipal en relación coa designación de coordinadores dos Obxectivos Temáticos (OT) da EDUSI da Coruña (EidusCoruña), e o informe do xefe do servizo da alcaldía e estratexia urbana, na súa calidade de coordinador da Unidade de Xestión (UdX) de EidusCoruña, no sentido de que: A Secretaría de Estado de Orzamentos e Gastos do Ministerio de Facenda e Función Pública resolveu definitivamente o 21 de xullo de 2017 a concesión de axudas do FEDER ao Concello da Coruña para o proxecto EDUSI denominado EidusCoruña (BOE 25/07/2017). Na Resolución se indica que as entidades seleccionadas son Organismos Intermedios do FEDER a efectos de selección de operacións. A tal fin, o Concello da Coruña formalizou, coa sinatura do Sr. Alcalde, o 25 de setembro de 2017 un “Manual de Procedementos para as actuacións cofinanciadas polo FEDER en España no período de programación 2014-2020, dentro do Programa Operativo de Crecemento Sustentable” (actualmente, Programa Operativo Plurirrexional de España, POPE), no que se regulaba a selección de operación e os seus criterios, así como a estrutura, organización e funcionamento da entidade EDUSI-Concello da Coruña, que foi aprobado o 4 de xaneiro de 2018 pola Subdireccion Xeral de Desenvolvemento Urbano da Dirección Xeral de Fondos Europeos, pertencente ao Ministerio de Facenda e Función Pública, aplicando as instruccións da Autoridade de Xestión FEDER en España. O citado documento foi aprobado pola Xunta de Goberno Local o 1 de marzo de 2018. Posteriormente o citado manual de procedementos foi modificado por acordo da Xunta de Goberno Local de data nueve de outubro de 2019 e incorporouse a figura do Coordinador de OT (Obxectivo Temático). Son persoas que ocupan postos de relevancia na organización municipal formando parte da estrutura directiva da mesma ou desempeñando postos de gran transcendencia desde o punto de vista do desenvolvemento de actuacións estratéxicas na cidade da Coruña. En uso das atribucións legalmente conferidas á Alcaldía nos artigos 124.4 b), e) e k), 125, 126, 129 e 130 da Lei 7/1985, do 2 de abril, Reguladora das Bases do Réxime Local, e visto o sinalado no decreto de delegación DEC/ AYT/2402/2022 de 08/04/2022 RESOLVO Primeiro.- Deixar sen efecto os acordos acadados no DEC/AYT/7178/2020 de 26 de outubro de 2020 no relativo á designación das persoas titulares das coordinacións dos diferentes OT da EDUSI da Coruña (EidusCoruña). Segundo.- Designar ás personas que ocupan os seguintes postos da organización municipal como coordinadores/as dos Obxectivos Temáticos da EDUSI da Coruña (EidusCoruña): a) Persoa titular da xefatura de servizo de innovación e desenvolvemento tecnolóxico, como coordinador do OT 2 b) Persoa titular da dirección de área de Infraestruturas e Mobilidade, como coordinador do OT 4. c) Persoa titular da dirección de área de Medio Ambiente e Sostibilidade, como coordinador do OT 6 d) Persoa titular da dirección de área de Innovación, Emprego, Turismo e Comercio, como coordinador do OT 9. Terceiro.- As súas funcións serán: • Apoiar ao Coordinador da Unidade de Execución nas funcións que lle atribúe o Manual de Procedementos EidusCoruña. Xunto co devandito Coordinador formarán un Comité técnico de impulso da estratexia DUSI. • Formular propostas tendentes á correcta execución do programa EidusCoruña no que se refire ao conxunto do programa e ao seu Plan de Implementación, en particular. • Propoñer ámbitos temáticos de asistencia técnica dirixida cara ás Unidades Executoras (UUEE) de EidusCoruña. • Velar pola coherencia e a coordinación das EdIs presentadas cos obxectivos xerais do proxecto EidusCoruña. Para iso participarán no proceso de selección de operacións unicamente visando as EdI formuladas correspondentes ao seu ámbito de coordinación (ou por incidencia doutro ámbito temático e que por iso sexa preciso asegurar a coherencia e integración da operación para aprobar ou aprobada) • Velar pola coherencia das operacións expostas en relación con: obxectivos específicos de cada OT as prioridades de investimento campos de intervención indicadores, tanto de produtividade como de resultado • Garantir que as Unidades Executoras (UUEE) establecen os instrumentos precisos para atender os requirimentos establecidos nos DECA respecto dos Indicadores de Produtividade, Indicadores de Resultado e principios e criterios transversais referidos ao OT do que é coordinador. • Coordinar os traballos dos “responsables de contratos” do seu respectivo ámbito temático. • Impulsar o uso da plataforma de administración electrónica OpenCertiac por parte das Unidades Executoras (UUEE) responsables das operacións do seu OT, así como en todos aqueles procedementos que se deriven da súa execución (convenios, contratos, consultas a VALLECILLOS PEIGNEUX, ENRIQUE ANTONI MARCELO DAMIAN, etc.) • Integrarse nos tres instrumentos previstos no Plan de Calidade “ EidusCoruña”: Círculo de Calidade Círculo de Boas Prácticas en materia de comunicación Grupo Permanente sobre estratexia e desenvolvemento urbano • Asistir ás reunións de traballo da Rede de Iniciativas Urbanas, ou convocadas polo OIX ou a AX, cando se aborden asuntos relativos a cada OT. • Asistir a reunións de seguimento do proxecto EidusCoruña convocadas pola Coordinación da Unidade de Execución (UdE) ou pola Unidade de Xestión (UdX) EDUSI. Cuarto.- A resolución da Concellería de urbanismo, vivenda, infraestruturas e mobilidade será obxecto de publicación no Boletín Oficial da Provincia, dándose conta á XGL do Concello na primeira sesión que se celebre. O que se fai público para xeral coñecemento. Alcaldía-Presidencia da cidade da Coruña, na data de sinatura electrónica do presente documento. A Alcaldesa, p. d. (DEC/AYT/5227/2019 de 12/09/2019) A Coruña, O Concelleiro de urbanismo, vivenda, infraestruturas e mobilidade Francisco Dínis Díaz Gallego” A Coruña, a 22 de xuño de 2022 A Alcaldesa P. D. Gonzalo Henrique Castro Prado O Coordinador xeral municipal (P. D. Decreto 3847/2019)